《与孙巨源苏子瞻刘莘老广陵相遇苏请赋诗为别各用其字为韵每篇十韵 其四》
宋代·刘攽

嗷嗷南飞鸿，羽翼何莘莘。哀鸣衡山阳，落影湘水滨。

岁晏道路长，雪霜多苦辛。岂无稻粱谋，毕弋如鱼鳞。

此雁欲谁比，正若羁旅人。古来瘴疠地，常有忠直臣。

扁舟慎自将，勿重蛟鼍嗔。鵩鸟恶似鸮，端能伺承尘。

东风发众芳，宿莽熙阳春。雁归君未归，怅望汀洲蘋。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。